text: Ramte sig selv i hovedet med sømpistol
  05 februar 2015 kl. 12.07
  43-årig mand fra Litauen ramte sig selv i hovedet med en sømpistol under natarbejde på Hjøllund Savværk i Hampen. Han blev scannet og havde et langt søm siddende i hovedet.
  Arbejdsulykken skete kort før midnat. Den 43-årige arbejdede med en robot, som skyder søm i pallerne. Men ved et uheld kom han til at ramme sig selv i hovedet.
  Litaueren blev kørt til Skejby, hvor han torsdag morgen stadig svævede i livsfare, skriver aoh.dk.
  - Vi blev kontaktet af Østjyllands Politi i går omkring klokken 23. De havde fået en patient ind på sygehuset, som de havde en formodning om havde en hjerneblødning. Det gik de i gang med at behandle ham for, men da de scannede hans hoved, kunne de se, at der sad et langt søm fast derinde. Han var lammet i den ene side af ansigtet, og de symptomer pegede på en hjerneblødning, men det var altså noget andet, fortæller Henrik Nielsen, vagtchef hos Midt- og Vestjyllands Politi til aoh.dk.
  